ปวดใต้ซี่โครงด้านขวา ปวดตลอดเวลา เวลาทานอาหารเสร็จจะรู้สึกปวดมากค่ะ
สวัสดีค่ะ อาการปวดใต้ซี่โครงอาจเกิดจาก-ปวดจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-ปวดจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-ปวดจากเยื่อหุ้มปอดอักเสบ อาจเจ็บสัมพันธ์กับการหายใจ มีไอ หอบเหนื่อยหากสัมพันธ์กับเรื่องของอาหารด้วย อาจเป็นอวัยวะเกี่ยวกับท่อน้ำดีเช่นถุงน้ำดีอักเสบ แต่มักเกิดในหญิงวัยกลางคน น้ำหนักค่อนข้างมาก ส่วนกระเพาะอาหารเป็นอวัยวะที่อยู่ทางซ้าย จึงไม่น่ามาปวดทางขวา และกรดไหลย้อน น่าจะเป็นอาการแน่นและแสบร้อนกลางอกมากกว่าค่ะการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ กินแล้วนั่งหัวสูงไว้ก่อน ไม่นอนทันทีหากมีอาการมากขึ้นเรื่อยๆ คลื่นไส้ อาเจียน กินได้น้อย ควรรีบไปพบแพทย์